Neomura

Ti Neomura ket ti mabalin a klado a buklen dagiti dua a dominio ti biag ti Archaea ken Eukaryota.  Ti grupo ket immuna nga insingasing babaen ni Thomas Cavalier-Smith ken ti kayat a sawen ti naganna ket "dagiti baro a diding"; natawtawagan daytoy iti kasta gapu ta naipagpagarup a nagtaud manipud iti Bakteria, ken maysa kadagiti nangruna a panagbalbaliw ket ti pannakaisukat dagiti peptidoglukano a diding ti selula kadagiti sabali a glikoprotina.  Ti pangilasin a porma ket ti Neomurano, ken ti bugbugtong manipud iti grupo ket tinawtawgan pay iti Neomurano.

Imbagbaga babaen ni Thomas Cavalier-Smith, a dagiti porma ti "Eukariota ken arkeabakteria manipud iti klado ti neomura ket agkakabsatda, a kas nalawag a naipakpakita babaen dagiti gen a naiwarwara babaen dagiti arkeabakteria ken babaen dagiti adu a panagsasaruno dagiti kayo. Daytoy a panagkakabsat supadienna amian a teoria nga amin dagiti eukariota ket nagtaud babaen ti panagtitipon ti maysa nga arkeabakteria ken ti maysa a  α-proteobakteria, ken mapaay pay daytoy a mangiraman dagiti nadumaduma a langa a naisangayan a nagbibingayan babaen dagiti eukariota ken aktinobakteria."

Morpolohia 
Dagiti Neomura ket agdumadumada a grupo, ken aglaon iti amin dagiti adu ti selulana a sebbangan, ken dagiti pay amin kadagiti kaaduan nga ekstremopiliko a sebbangan, ngem agbibinningayda amin kadagiti naisangayan a pakaidumaan iti molekula.  Amin dagiti Neomurano ket addaan kadagiti histonea tapno makatulong iti panangipakahe iti kromosoma, ken kaaduan ket addaan kadagiti intron.  Amin dagitoy ket agus-usar iti molekula ti metionina a kas ti inisiador nga amino asido para iti sintesis ti protina (ti bakteria ket agus-usar iti formilmetionina).  Iti kanungpalan, amin dagiti Neomurano ket agus-usar kadagiti nadumaduma a kita ti RNA ti polimerasa, bayat a dagiti Bakteria ket agus-usar laeng iti maysa.

Kitaen pay 
Protoselula

Dagiti nagibasaran

Adu pay a mabasbasa 

 
 
 
 
 
 

Pilohenetika